钦定古今图书集成/明伦汇编/闺媛典/第058卷 > 殷氏女
## 钦定古今图书集成/明伦汇编/闺媛典/第058卷 > 殷氏女

按《扬州府志》：“殷氏女，名淑寅，仪真人。生两月，父亡。母
史改适张姓，挟淑寅去鞠之，长纳张氏子聘。女操严
洁，母兄弟过其家，每叹惜之，谓张氏子非其偶也。淑
寅闻，告母曰：‘穷达有命，奚悔焉’。未几，母殁，张氏子旋
死。淑寅夕惊晓，叩门甚急，启户则张讣至。女还寝，整
容更衣，以帖剪双蝶插笄上，自缢死。时年十七，归张”
氏合葬。